Membré beskriver qizilbāsh'erne som værende meget gæstfrie, "mere gæstfrie og oprigtige og har folk på besøg til spisning i deres huse oftere end osmannerne"<ref>Michele Membré: Mission to the Lord Sophy of Persia (1539-1542), School of Oriental and African Studies, 1993, s. 40</ref>, som han formulerer det, og de var også meget åbne og lod ham frit komme til deres boliger, hvor han nogle gange overnattede 15-20 nætter. Ifølge Membrés beretninger, elskede qizilbāsh'erne deres koner meget højt, og det var også konerne som tog sig af økonomien i husholdningerne. Qizilbāsh'er måtte derfor spørge deres ægtefæller om penge, når de havde behov for det. Han beskriver endvidere qizilbāsh'ernes koner som værende meget smukke og forligelige kvinder, der gik med flotte, smukke, runde perler om halsen.<ref>Michele Membré: Mission to the Lord Sophy of Persia (1539-1542), School of Oriental and African Studies, 1993, s. 31</ref>
Historie Tidligere_riger,_stater,_protektorater,_kolonier_og_lande